Hadok

An hadok (Ingles: kiss) iyo an pagdata' o pagdoonan kan ngabil nin saro sa ngabil man kan ibang tawo o bagay. Kadakul kahulogan kan paghadok sa iba-ibang kultura. Depende sa kultura asin konteksto, an hadok pwede magpahayag nin mate' nin pagkamoot, girok sa hawak, romansa, sekswal na atraksyon, aktibidad sekswal, pagpapukaw sa seks, pagpadangat, respeto, pagti'no, pag'aramigo, pagpahayag katuninongan, o pagpahiling nin marhay na boot. Sa ibang mga sitwasyon, an paghadok sarong ritwal, pormal o simbolikong pagpahayag nin debosyon, paggalang, o bilang sarong sakramento. An katagang 'hadok' sa Ingles "kiss" na naggikan sa Old English cyssan ("to kiss"), na ini man hale sa coss ("a kiss").

Historya 
An ibang antropologo nagtutubod na an paghadok natural asin datihan na gawe kan tawo, na naggikan sa ibang aktibad arog kan pagsupsop, o pagsapa. An iba nagpahayag na ini sarong akto nin paghiling sa kapwa na yaon sa marhay na salud paagi nin pagdila' kan lutab, alagad, an iba nagsasabi na ini sarong gawe-gawe na resulta sa pag'adal.

An pinaka-amay na pagbanggit manongod sa nakaagid na gaweng paghadokan makukua sa Vedas, an eskriturang Sanskrito na ginikanan kan mga dunong na yaon nakapasa sa Hinduismo, Budhismo asin sa  Jainismo, mga  3,500 taon nang nakaagi, susog ki Vaughn Bryant, sarong antropologo sa Texas A&M University na tuyong nag'aadal na gayo kan  historya nin hadok.

Pareho an ngabil asin dila na haradukan nasasambit sa rawitdawit na Sumeriano:

An pinaka-amay na reperensya sa Daan na Tipan yaon sa berso nin , kan si Jacob piglansi an ama niya makua lang an pagbendesyon:

An  pigtampok an pinakaenot na hadokan nin lalake-babae sa Bibliya, kan si Jacob nagdulag ki Esau asin nagdulok sa saiyang amaon Laban:

Yaon man an parating nasasambit na berso :

Sa Cyropaedia (370 BC), si Xenophon nagsurat manongod sa kaugalean kan mga Persiano na naharadokan sa mismong ngabil sa pagpaaram na kun mahale na, manta pig'usipon niya si paghale ni Cyrus an Dakula (c. 600 BC) kan ini aki pa sa saiyang mga sadiring-tawo mga Mediano. Susog ki Herodotus (5th century BC), kun an duwang Persyano nagkakatagboan, an saindang pagtirinohan igdi nahihiling an status ninda, kun isay an superior asin inferior. Dai sinda naguulay, kundi an magkalebel sa status naghahadokan sa nguso, alagad kun an saro inferior, nahadok sa pisngi sana.

Durante kan peryodo Klasikal, an hararom na haradokan nguso-sa-nguso ipigladawan sa Mahabharata an epikong Hindu.

Toltolan

Inter-personal na relasyon
 Mga aktong sekswal